Tartu medali saavad aastakümneid Tartu lennujaamas töötanud Rein Mark ning Peetri koguduse kirikuõpetaja Kalle Mesila.    Tartu linnavalitsus otsustas teisipäeval pikaajalise ja eduka töö eest autasustada Tartu medaliga Tartu lennujaamas alates 1966. aastast töötanud Rein Marki ning 1981. aastast Tartu Peetri koguduse tööd juhtinud Kalle Mesilat.    Kalle Mesila ordineeriti aseõpetajaks 1962. aastal Tallinna Jaani kirikus. Ta on  töötanud vaimulikuna Kuressaare Laurentiuse ja Kaarma, Käru, Häädemeeste ja Treimanni, Jõelähtme, Kursi ja Äksi koguduses.    Tartu Peetri koguduse õpetaja on Mesila olnud aastatel 1981-2009. Tänavu 1. jaanuarist arvati ta emeratuuri.